
Търг за отдаване под наем на недвижим имот – частна държавна собственост – «Туристически заслон» на Софийска Държавна Филхармония, находящ се във Витоша, местност "Трендафила", с площ от 112 кв. м.

Приложение № 6 
З А П О В Е Д
№ РД13-43/13.05.2024 г.

На основание чл. 19, ал. 1 от Закона за държавната собственост във връзка с чл. 13, ал.2 и ал.3 и Глави трета и пета от Правилника за прилагане на Закона за държавната собственост 

Н А Р Е Ж Д А М:
1. Обявявам търг с тайно наддаване за отдаване под наем на недвижим имот – частна държавна собственост – представляващ: Хижа - «Туристически заслон» на Софийска Държавна Филхармония, находящ се във Витоша, местност "Трендафила", с площ от 112 кв. м. с Акт за държавна собственост № 6321 от 04.03.1993 г;
2. Начална месечна наемна цена, определена по реда на чл. 41, ал. 1 от Правилника за прилагане на Закона за държавната собственост /ППЗДС/ е в размер на 303 лева (триста и три лева) с включен ДДС. Разходите за електроенергия, вода, всички консумативи и текущите ремонти са за сметка на Наемателя. 
3. Начин на плащане: Наемната цена се заплаща ежемесечно в срок до 10-то число на съответния месец, за който се дължи наемът, по посочена от Софийска филхармония банкова сметка.: Банка: „УниКредит Булбанк“ АД – София,  BIC: UNCRBGSF, IBAN:BG65UNCR96603120372819;

4. Предназначението на отдавания под наем обект е почивна база, отдих и туризъм, хотелиерски и ресторантьорски услуги, които ще се предоставят с предимство на служители на Софийската филхармония, а при липса на заявки, може да се ползва свободно. Предназначението на имота не може да бъде изменяно. Имотът не може да се преотдава и да се ползва, съвместни по договор с трето лице/ лица/

5. Определям депозит за участие в търга в размер на 50,00 (петдесет) лева, платими по следната банкова сметка на Софийска филхармония: Банка: „УниКредит Булбанк“ АД – София,  BIC: UNCRBGSF, IBAN:BG65UNCR96603120372819. Депозитът се освобождава, в следните срокове: 
 а/ на неспечелилите участници – в 7-дневен срок от датата на обявяване на спечелилия; 

б/ на участника, спечелил търга – в 7-дневен срок от сключването на договор за наем. В случай че с лицето не се сключи договор по негова вина, депозитът не се връща.
6. Срок за отдаване под наем на имота – 10 (десет) години./чл. 19, ал. 4 от Закона за държавната собственост/

7. Търгът да се проведе в 11 часа на първия работен ден, след изтичане срока за подаване на заявления за участие, на адрес на Софийска филхармония, адрес: гр. София, ул. „Г. Бенковски“ №1, етаж № 2, стая № 110. Участниците в търга или техни упълномощени представители могат да присъства ат при отваряне и разглеждане на ценовите предложения от комисията.

8. Специални изисквания към участниците:

8.1. В търга не могат да участват физически и юридически лица, които:

а) са в производство по ликвидация;

б) са в открито производство по несъстоятелност, или са сключили извънсъдебно споразумение с кредиторите си по смисъла на чл. 740 от Търговския закон, включително когато дейността им е под разпореждане на съда или са преустановили дейността си;

в) имат непогасени задължения към Софийска филхармония;
г) са били оценител/и при определяне на първоначалната наемна цена.

8.2. Кандидатите за участие в търга трябва да декларират съгласието си с клаузите на проекта на договор за отдаване под наем, както и да депозират останалите образци на декларации, които са част от тръжната документация и да представят всички изискуеми документи, посочени в тръжната документация.

9. Утвърждавам следната тръжна документация:
· Обява за насрочване на търг с тайно наддаване за отдаване под наем на недвижим имот - частна държавна собственост, представляващ: Хижа - «Туристически заслон» на Софийска Държавна Филхармония, находящ се във Витоша, местност "Трендафила", с площ от 112 кв. м. Акт за държавна собственост № 6321 от 04.03.1993 г.

· Декларация, че кандидатът не е в производство по несъстоятелност или ликвидация.

· Декларация за липса на задължения към Софийска филхармония, както и на задължения по смисъла на чл. 162, ал. 2 от ДОПК към държавата и общините.

· Декларация за съгласие за обработка на лични данни.

· Протокол за оглед на обекта.

· Извадка от настоящата заповед без имената на членовете на комисията.

· Проект на договор за наем.

· Образец на ценово предложение.

· Образец на заявление за участие в търга.

10. Тръжната документация е безплатна и пълен достъп до същата е осигурен по

електронен път на интернет страницата на  Софийска филхармония, на следния електронен адрес: https://sofiaphilharmonic.com
11. До участие в търга да се допускат само онези кандидати, които, в срока определен за подаване на заявления за участие, депозират заявление, което отговаря на условията и съдържа всички документи, съгласно тази заповед и утвърдената с нея тръжна документация.

12. С цел прецизното изготвяне на документите за участие в търга от кандидатите, в настоящата процедура е предвиден задължителен оглед на обекта / имота/, който ще се отдава под наем, за което ще бъде подписван протокол за оглед, съгласно приложения образец -  / приложение/ №1. Оглед на обекта, може да се направи на следните дати: 28 ми, 30 ти Май от 11:00 часа. Огледът, следва да се заяви в деня преди една от датите определени за оглед, на следния телефон: 0889635904, лице за контакт: НИКОЕЛА ТРЕНДАФИЛОВА, Експерт „Управление на собствеността“.
13. Крайният срок за приемане на заявленията за участие е 17:00 часа на 13.06.2024 г. в деловодството на Софийска филхармония, адрес: гр. София, ул. „Г. Бенковски“ №1.
14. Назначавам комисия по провеждането на търга с тайно наддаване в състав: 

Председател: ………Членове: ……………1………….. ; 2. ……3;..4…;5…..
Резервни членове: 1. ………….; 2. ……………... със задача да организира и проведе търга при следната процедура:
· Комисията, след като получи от деловодството на Софийска филхармония документите на кандидатите за участие в търга, да отвори подадените пликове по реда на постъпването им и да се запознае с приложените документи, да провери наличието и редовността им и да отстрани от участие кандидатите с липсващи или нередовни документи.

· 2. Комисията да проведе търга при стриктно спазване на изискванията на чл. 51 - 54 от ППЗДС.

· 3. Комисията в 3 /тридневен/ срок от датата на провеждане на търга да представи протокол за разглеждане, оценяване и класиране на ценовите предложения на кандидатите и проект на заповед за определяне на наемател.

· 4. След издаване на заповедта от директора за определяне на наемателя, да се уведомят писмено кандидатите, взели участие в търга, по реда на АПК.

· Заповедта да се обяви на видно място в сградата на Софийска филхармония, адрес: гр. София, ул. „Г. Бенковски“ №1 и на интернет страницата на Софийска филхармония.

15. Условията на търга да се публикуват в два Национални ежедневника, както и на интернет страницата на Софийска филхармония, най-малко 30 дни преди крайния срок за подаване на заявленията за участие и да се обявят на видно място в сградата Софийска филхармония, адрес: гр. София, ул. „Г. Бенковски“ №1, в 3 (три) - дневен срок от издаване на настоящата заповед. 

16. Неразделна част от настоящата заповед са обявление и тръжна документация с описание на необходимите документи, които участниците трябва да представят със заявленията за участие. 
Заповедта да се сведе до знанието на членовете на комисията за сведение и изпълнение.

Контрол по изпълнението на заповедта ще осъществявам лично.

     подписът е заличен на основание Общия    

                 регламент за защита на личните данни
…………п……………..

               ЕЛЕНА БИМБИЛОВА   
Вр. и. д. Директор на 

Софийска филхармония

/ съгласно оторизираща Заповед № РД12-283/ 08.04.2024 г/

